Homlokukat ráncoló ellenzékiek és a sziporkázó Orbán Viktor - ennyit mutatott meg a miniszterelnök a Facebook oldalán a hétfői parlamenti vitából.

Kemény vita volt hétfőn a Parlamentben, mikor az azonnali kérdések órájában kérdezték a miniszterelnököt. Jakab Péter Jobbik elnök azt mondta, Orbán beszéljen arról az országról is, ahol az embereknek nincs se minőségi munkájuk, se minőségi bérük, és ne nézze őket hülyének azzal, hogy minden problémra annyi a válasza, hogy Soros.

Harangozó Tamás szocialista képviselő a felemelkedés lehetőségét kérte számon Orbánon, Arató Gergely (DK) a koronavírus elleni küzdelemről kérdezte a miniszterelnököt (amivel nem került be a válogatásba), az LMP-s Keresztes László Lóránt az elvándorlást firtatta, Mellár Tamás (Párbeszéd) pedig azt mondta, nem igaz, hogy az elmúlt 10 év lett volna a legjobb az elmúlt 100 évben. Z. Kárpát Dániel (szintén Jobbik) azt kérdezte, lesz-e újra önálló határőrség.

A hvg.hu videója az adok-kapokról:

És íme, ugyanez Orbán Viktor olvasatában: